Държавен вестник, бр. 91, 2024 г., стр. 37

БРОЙ  91	
Д Ъ Р Ж А В Е Н  В Е С Т Н И К 	
СТР.  37   
(9) При предвиждане на брандмауер за на­
маляване на минималното разстояние между 
сграда и съоръжение с различна височина, 
за предотвратяване на разпространението 
на огъня между сградата и съоръжението се 
предвиждат следните мерки:
1. в случай че сградата е по-висока от съо­
ръжението – стената на сградата от страната на 
съоръжението се проектира като брандмауер 
в рамките на проекцията на контура на съо­
ръжението върху сградата (фиг. 2Д, букви „а“, 
„б“ и „в“) и във вертикално направление на 
5 m над най-високата точка на съоръжението; 
ако разликата във височините на сградата и 
съоръжението е по-малка от 5 m, се допуска 
брандмауерът да бъде проектиран в рамките 
на проекцията на контура на съоръжението 
върху сградата и във вертикално направление 
на разстояние 0,6 m над покривното покритие 
на сградата и над разположените на разстояние 
до 2 m от него части, изпъкващи над покрива 
(капандури, оберлихти и др.), или
2. в случай че съоръжението е по-високо 
от сградата – стената на сградата от страната 
на съоръжението се проектира като брандма­
уер в рамките на проекцията на контура на 
съоръжението върху сградата и покривът на 
сградата се предвижда от строителни проду­
кти с клас по реакция на огън не по-нисък 
от А2 и с минимална огнеустойчивост REI 60 
(и със защита на отворите в покрива до огне­
устойчивост EI 60) в частта на разликата във 
височините между сградата и съоръжението 
(като се изважда разстоянието между сградата 
и съоръжението), но не повече от 15 m (фиг. 
2Д, буква „г“); вертикалните конструктивни 
елементи, носещи същия покрив, се проек­
тират с минимална огнеустойчивост R 60 по 
цялата височина на сградата.“
§ 17. В чл. 21 се правят следните изменения:
1. Алинея 1 се изменя така:
„(1) В едноетажни сгради от клас на функ­
ционална пожарна опасност Ф5.1 се допуска 
замяната на брандмауери и вертикални прег­
ради на пожарни сектори с пожарозащитни 
зони.“
2. В ал. 3 думите „таванните екрани“ се 
заменят с „димните прегради“.
§ 18. В чл. 22 се правят следните изменения:
1. Алинея 2 се изменя така:
„(2) Пожарозащитните стени се предвиж­
дат за отделяне на помещения от различен 
клас на функционална пожарна опасност (с 
изключение на помещенията по чл. 16, ал. 1, 
т. 2 и помещенията от категория по пожарна 
опасност Ф5Д), както и за отделяне на про­
изводства с различна категория по пожарна 
опасност Ф5А – Ф5Г.“
2. Алинея 4 се изменя така:
„(4) За защита на отворите в пожароза­
щитните стени се предвиждат самозатваря­
щи се врати, капаци, отваряеми прозорци 
или затварящи устройства за конвейери и 
релсови транспортни системи с минимална 
огнеустойчивост ЕІ 60. Остъкляванията в 
пожарозащитните стени се предвиждат с 
минимална огнеустойчивост EI 60.“
§ 19. В чл. 24 ал. 1 се изменя така:
„(1) Отворите в хоризонталните пожароза­
щитни прегради се защитават със самозатваря­
щи се врати, капаци или затварящи устройства 
за конвейери и релсови транспортни системи 
с огнеустойчивост най-малко EI 60.“
§ 20. В чл. 25 се правят следните изменения 
и допълнения:
1. Алинеи 1 и 2 се изменят така:
„(1) Пожарозащитните преддверия се пред­
виждат за осигуряване на незадимяване на 
стълбищните клетки в сградите с максимална 
височина на пребиваване на хора над 25 m 
и за отделяне на помещенията с категория 
по пожарна опасност Ф5А и Ф5Б, когато 
те имат технологична или друга връзка със 
съседни помещения от друга категория или 
друг клас на функционална пожарна опасност 
или имат връзка с евакуационни пътища и 
др. В обема на преддверието се осигурява 
постоянно повишено налягане не по-малко от 
30 Ра. Допуска се вентилационните системи 
за създаване на повишено налягане да се 
задействат автоматично от газсигнализатор, 
разположен в помещенията с категория по 
пожарна опасност Ф5А и Ф5Б, при достигане 
на концентрация на опасното вещество 20 % 
от ДЕГ в свободния обем на помещението, 
а в останалите случаи – от автоматична по­
жароизвестителна система.
(2) Конструктивните елементи на пожа­
розащитните преддверия се изпълняват от 
строителни продукти с клас по реакция на 
огън не по-нисък от А2 и с огнеустойчи­
вост REI (EI) 60. Отворите за преминаване 
през тях се защитават със самозатварящи 
се димоуплътнени врати с огнеустойчивост 
EI 60. При директен достъп на врата на 
асансьор към пожарозащитно преддверие 
същата се предвижда с огнеустойчивост 
EI 60, без изисквания за самозатваряне и 
димоуплътненост.“
2. В ал. 3 след думите „посоката на“ се 
добавя „движение при“.
3. Създава се ал. 4:
„(4) Вентилационните системи за създаване 
на повишено налягане в пожарозащитните 
преддверия се оразмеряват при спазване 
изискванията на БДС EN 12101-13 „Системи 
за управление на дим и топлина. Част 13: 
Системи за диференциално налягане (PDS). 
Методи за проектиране и изчисляване, монтаж, 
изпитване за приемане, рутинно изпитване и 
поддържане“.“
§ 21. Заглавието на глава шеста се изменя 
така: